การใช้เทคนิคที่ใช้ได้จริง การพัฒนาทักษะการต่อรอง การวิเคราะห์ความดื้อรั้น
คุณอาจจะเห็นด้วยหรือไม่เห็นด้วยกับบางสิ่งที่ได้ยิน สิ่งนี้ให้โอกาสคุณในการได้ยินสิ่งที่คุณอาจจะไม่เคยได้ยินมาก่อนและยังเพิ่มโอกาสในการบรรลุข้อตกลง เมื่อทั้งสองฝ่ายฟังกันและกัน มันก็จะง่ายขึ้นสำหรับทุกคน  หากคุณมีแต่เหตุผลที่จะพูดว่า “ไม่” อยู่เต็มหัวเวลาที่อีกฝ่ายกำลังพูดก็แปลว่าคุณไม่ได้ตั้งใจฟัง หากการฟังเป็นเรื่องที่ยากสำหรับคุณก็ให้บอกอีกฝ่ายว่า “โอเค ฉันกำลังฟังเธออยู่” วิธีนี้จะบังคับให้คุณหยุดและตั้งใจฟังอีกฝ่ายหนึ่งพูด สบสายตาเอาไว้ วิธีนี้จะช่วยให้คุณตั้งใจฟังและถ่ายทอดความสนใจในการฟังสิ่งที่อีกฝ่ายพูด อย่าขัดจังหวะเมื่ออีกฝ่ายกำลังพูด คุณควรจะรอจนกว่าอีกฝ่ายพูดจบแล้วจึงพูดเรื่องของคุณและพูดทบทวนสิ่งที่เขาบอกด้วยคำพูดของคุณเอง ทุกครั้งที่คุณทำเช่นนี้คุณจะสร้างความน่าเชื่อถือให้กับตัวเองในฐานะผู้ฟังที่ดี   หากผู้พูดกำลังเสียใจ มีความสุขหรือตื่นเต้นเกี่ยวกับสิ่งที่เขากำลังพูด คุณควรจะพูดตอบว่า “ฟังดูเหมือนคุณจะตื่นเต้นกับโอกาสนี้มากๆ ฉันเข้าใจแล้วว่าทำไมมันจึงสำคัญกับคุณเหลือเกิน” คนเราชอบให้มีคนฟังในสิ่งที่พูด เมื่อคุณพูดทบทวนในสิ่งที่คุณได้ยินอย่างถูกต้อง อีกฝ่ายหนึ่งจะรู้ว่าคุณฟังเขาอยู่ ในขณะที่ฟังบางคนพูด คุณอาจจะคิดว่าสิ่งเขาพูดนั้นผิดเพราะคุณ “รู้ทุกอย่าง” ข้อเท็จจริงกับความคิดเห็นนั้นไม่เหมือนกัน ความคิดเห็นของคุณนั้นไม่ได้สำคัญเสมอไปและความรู้ทั้งหมดของคุณก็ไม่ถูกต้องเสมอไปเช่นกัน คุณต้องยอมรับว่าคุณเรียนรู้สิ่งใหม่ๆ ทุกวันถึงแม้มันจะซ้ำกับสิ่งที่คุณรู้อยู่แล้วก็ตาม  คุณสามารถมีความคิดเห็นแต่คุณไม่สามารถคาดหวังให้คนอื่นเห็นด้วยกับคุณเสมอไป การย้ำความคิดเห็นดังๆ บ่อยๆ หรือใส่ความจะไม่โน้มน้าวให้คนอื่นเห็นด้วยกับคุณ ทุกคนมีสิทธิ์ที่จะมีความคิดเห็นของตัวเอง ไม่มีใครชอบคนที่รู้ไปหมด หากการรักษาความสัมพันธ์กับครอบครัว เพื่อนและเพื่อนร่วมงานสำคัญกับคุณ คุณก็ต้องพิจารณาความน่าคบหาของตัวเอง ความดื้อรั้นของคุณอาจจะทำให้คนอื่นไม่ไว้ใจคุณ คนส่วนใหญ่จะไม่เอาเปรียบคุณหากคุณหยุดรั้นแบบหัวชนฝาในทุกๆ เรื่อง สำหรับคนที่เอาเปรียบคุณ คุณจะสังเกตเห็นได้ทันทีและคุณจะสามารถตีตัวออกห่างได้ จำไว้ว่าคนประเภทเหล่านี้คือข้อยกเว้นและเป็นส่วนน้อย  คุณมีหลายวิธีในการสร้างความไว้ใจในตัวผู้อื่น เริ่มด้วยก้าวเล็กๆ ที่นำไปสู่ก้าวที่ใหญ่กว่า เช่น หากคุณคิดว่าบางคนไม่สามารถรับผิดชอบอะไรได้ ให้ลองขอให้เขาไปรับเสื้อผ้าที่ซักแล้วของคุณจากร้าน นี่คือกิจกรรมที่มีความเสี่ยงต่ำแต่จะทำให้คุณสร้างความไว้ได้ เมื่อคนๆ นั้นแสดงให้เห็นว่าเขาน่าเชื่อถือแล้ว คุณสามารถขอให้เขาทำสิ่งที่สำคัญกว่านั้นได้ ทุกครั้งที่เขาทำสำเร็จคุณก็จะเริ่มไว้ใจเขามากขึ้น ถึงแม้บางคนลืมทำบางอย่างให้คุณก็ไม่ได้แปลว่าคุณไม่สามารถไว้ใจเขาได้ มอบโอกาสครั้งที่สองให้เขาได้รับความไว้วางใจจากคุณและคุณจะยินดีกับสิ่งนี้ เข้าร่วมบทสนทนาและสถานการณ์ต่างๆ ด้วยใจที่เปิดกว้าง เป็นกลางและไม่มีความลำเอียงหรือคำตัดสิน เข้าถึงสิ่งนั้นด้วยทัศนคติที่พร้อมฟังในสิ่งที่บางคนพูดเพื่อที่คุณจะสามารถตัดสินใจอย่างยุติธรรมและรอบคอบ การพิจารณาสิ่งที่ทุกคนพูดจะช่วยเปิดโอกาสให้กับผลลัพธ์ที่เป็นบวก  ป้องกันตัวเองจากการสรุปแบบลบๆ โดยใช้เทคนิคที่จะสามารถเห็นภาพได้เหล่านี้ เช่น หลับตาและนึกถึงกล่องที่เต็มไปด้วยเรื่องลบๆ ที่คุณเชื่อเกี่ยวกับคนๆ หนึ่งหรือเหตุการณ์หนึ่งที่คุณควรจะไป นึกภาพตัวเองปิดกล่องนั้น คล้องแม่กุญแจและวางกล่องไว้ข้างๆ เปิดตาและก้าวไปข้างหน้าประหนึ่งว่าคุณได้เดินหนีจากความดื้อรั้นของคุณ วิธีนี้น่าจะช่วยให้คุณได้เริ่มบทสนทนาด้วยใจที่เปิดกว้าง มุ่งความสนใจไปที่ความรู้สึกบวกๆ ที่ได้จากผลลัพธ์ที่ดีและปล่อยให้มันจูงใจคุณตลอดสถานการณ์นี้ อย่าคิดว่าคนอื่นด้อยกว่าตนเสมอไปและให้คิดว่าทุกคนเท่าเทียมกัน มันเป็นเรื่องดีที่คุณมั่นใจในตัวเองและมีความเชื่อมั่นในตัวเองสูง แต่การมีสิ่งเหล่านั้นมากไปสามารถทำให้คุณดูเป็นคนที่ดื้อและโลกแคบ อีกทั้งยังเย่อหยิ่ง สนใจแต่ตัวเองและใจร้าย  การเป็นคนถ่อมตนคือคุณต้องเข้าถึงทุกๆ สถานการณ์จากมุมมองที่คุณซาบซึ้งใจที่มี อย่าอวดความสำเร็จของคุณ ดีใจกับสิ่งของและผู้คนที่อยู่ในชีวิตของคุณ หากคุณมีสิ่งนี้และมีความใส่ใจในผู้อื่นสูง คุณจะเห็นว่าความดื้อรั้นของคุณลดลง การเป็นคนที่อ่อนน้อมคือคุณต้องมีความคิดเห็นที่ถ่อมตนและไม่เยินยอตัวเอง เช่น หากคุณมีปริญญาก็อย่าดูถูกคนที่ไม่มีเพราะมีหลายเหตุผลที่คนอื่นไม่ได้เรียนมหาวิทยาลัยและหลายคนที่ประสบความสำเร็จมากกว่าคุณ เช่น เมื่อคุณแน่ใจว่าคุณถูกต้องหรือคุณปกป้องบางสิ่งที่มีค่า การเป็นคนดื้อจะมีประโยชน์ อีกทั้งในกรณีที่คุณต้องตัดสินใจและผลที่ตามมาส่งผลอย่างใหญ่หลวงกับคุณ ความดื้อของคุณจะช่วยเหลือคุณ ทั้งนี้ทั้งนั้นก็ขึ้นอยู่กับแต่ละสถานการณ์ แต่ถ้าความดื้อรั้นนั้นอยู่เหนือการควบคุมและส่งผลกับคุณและคนอื่นในทางที่ไม่ดี คุณจะต้องหาวิธีควบคุมมันให้ได้  หากคุณหรือทนายกำลังต่อสู้เพื่อสิทธิของคุณ เมื่อนั้นความดื้อจะเป็นประโยชน์ หากคุณต้องการความช่วยเหลือทางการแพทย์และคุณกำลังต่อรองกับบริษัทประกัน เมื่อนั้นความดื้ออาจจะช่วยชีวิตคุณไว้ อย่าใช้ความดื้อรั้นเพื่อได้ในสิ่งที่คุณต้องการแต่จงเรียนรู้ความสำคัญของการต่อรองเพื่อที่คุณจะสามารถประนีประนอม ร่วมมือและร่วมใจ คุณจะได้สิ่งที่ต้องการด้วยวิธีที่มีประสิทธิภาพและเป็นมืออาชีพมากขึ้น การสร้างสายสัมพันธ์คือขั้นตอนแรก ผู้คนมักจะเปิดใจกับคนที่มีความสนใจในเรื่องเดียวกันมากกว่า หากคุณพักความดื้อเอาไว้และเข้าใจผู้คน พวกเขาจะตอบรับคุณในทางที่บวก  หาเรื่องที่คุณสนใจร่วมกันกับผู้คนโดยการสังเกตรูปภาพหรือชิ้นงานศิลปะบนผนังหรือบนโต๊ะของเขาและพูดว่า “รูปนี้สวยมาก มันดูเหมือนสถานที่ๆ ฉันเคยเห็นในนิวเม็กซิโกเลย คุณถ่ายรูปนี้ที่ไหน?” เพื่อหาเรื่องที่คุณสนใจร่วมกันกับผู้คน คุณต้องมีบทสนทนาเกี่ยวกับสภาพอากาศ สัตว์เลี้ยงและเด็ก ผู้คนจะตอบขานในเรื่องที่พวกเขาสามารถเข้าใจ หาหัวข้อที่คนๆ นั้นสามารถเข้าใจและพูดเกี่ยวกับมัน การพูดหัวข้อนั้นอีกรอบเมื่อคุณกำลังจะกลับก็เป็นอีกวิธีที่ดีในการจบบทสนทนา คุณจะถูกถามคำถามที่อาจจะทำให้คุณขุ่นเคืองใจ รักษามารยาทเอาไว้และพูดว่า “ด้วยความหวังที่จะแก้ปัญหานี้ ฉันจะพยายามตอบคำถามนั้นโดยไม่รู้สึกไม่ขุ่นเคืองใจ” การพูดสิ่งนี้ออกมาดังๆ จะย้ำเตือนให้คุณมุ่งความสนใจไปที่การสร้างสายสัมพันธ์ คุณอาจจะรู้สึกถูกแก่งแย่งชิงดีโดยอีกฝ่าย ฉะนั้นจงจดจำว่าการมีน้ำใจนักกีฬานั้นเกี่ยวข้องกับทุกๆ สถานการณ์ที่มีการแข่งขันสูง  รักษาน้ำเสียงที่เป็นมืออาชีพและเป็นมิตรตลอดบทสนทนา ตั้งเป้าหมายที่จะเข้าใจสิ่งที่ผู้อื่นพูดและสิ่งที่เขาต้องการ หากบางอย่างฟังดูไม่เข้าใจสำหรับคุณก็จงถามหาความกระจ่างแจ้ง จากนั้น แสดงความปรารถนาในวิธีที่จะช่วยให้ผู้อื่นเข้าใจสิ่งที่คุณต้องการ เมื่อทั้งสองฝ่ายเข้าใจซึ่งกันและกันแล้ว การหล่อหลอมผลลัพธ์ที่เป็นบวกก็จะง่ายขึ้น  หากมีสิ่งที่คุณไม่เข้าใจ จงพูดว่า “ฉันไม่รู้ว่าฉันเข้าใจเหตุผลที่คุณต้องใช้รถสัปดาห์หน้าหรือไม่ คุณกำลังบอกว่าคุณจะไม่สามารถมาทำงานได้หรือคุณจะโดนไล่ออกเพราะเหตุผลนั้นใช่ไหม?” คุณอาจจะต้องขอโทษสำหรับการเข้าใจผิด เช่น คุณอาจจะพูดว่า “ฉันขอโทษที่สร้างความเข้าใจผิด ขอฉันลองพูดใหม่อีกรอบนะ” ความต้องการที่ดื้อดึงของคุณอาจจะไม่มีแรงสนับสนุนที่มีเหตุผลหากความดื้อรั้นของคุณเป็นเทคนิคหลักที่คุณใช้ควบคุมสถานการณ์ คนอื่นๆ อาจจะถอดใจในการพยายามแก้ปัญหากับคุณเพราะคุณยัดเยียดจุดยืนของคุณกับพวกเขา การพูดว่า “เพราะฉันพูดแบบนั้น” ในการต่อรองนั้นไม่ถูกต้องและจะทำให้คุณไม่บรรลุข้อตกลง คุณจะต้องสนับสนุนจุดยืนของคุณกับหลักฐานที่จะช่วยอธิบายสิ่งที่คุณต้องการ เช่น หากคนสำคัญของคุณต้องการให้คุณไปกับเธอที่งานเลี้ยงของบริษัทและคุณไม่อยากไป คุณสามารถพูดว่า “ฉันรู้ว่าฉันอาจจะดูเหมือนคนดื้อแต่เหตุผลที่ฉันไม่อยากไปก็เพราะฉันไม่รู้จักใครเลยและฉันอยากให้เธอไปสนุกกับเพื่อนๆ มากกว่า เธอจะได้ไม่ต้องห่วงว่าฉันจะสนุกหรือไม่ ฉะนั้นไปเถอะ ฉันอยากให้เธอเที่ยวอย่างสนุก” หากคุณเข้าถึงทุกสถานการณ์ด้วยความตั้งใจที่จะพูดว่า “ไม่” มันจะกีดกันข้อตกลง ความขัดแย้งสามารถแก้ไขได้เร็วขึ้นหากคุณเริ่มด้วยทัศนคติที่ว่า “เราจะทำให้สำเร็จได้อย่างไร?” คุณไม่ได้ให้อำนาจกับใครโดยการใช้วิธีนี้ จริงๆ แล้วการแก้ปัญหาด้วยวิธีที่เหมาะสมคือความสำเร็จที่ทรงพลัง  หากคุณผิดใจกับรูมเมทและคุณแก้ปัญหาที่ค้างคาได้แล้ว จงพูดว่า “ฉันดีใจที่เราแก้ปัญหานี้ได้ ไปหากาแฟกับขนมกินกัน ฉันเลี้ยงเอง” เมื่อไรที่คุณผิดใจกับใครสักคน จงรับรู้ความพยายามของเขาในการแก้ปัญหา เช่น คุณสามารถพูดว่า “ฉันซาบซึ้งที่เธอพยายามแก้ปัญหานี้กับฉัน ฉันหวังว่าเราจะลืมมันไปได้สักที” รับรู้เมื่อคุณละความดื้อรั้นและปรับปรุงตัวเอง เช่น พูดว่า “ฉันพยายามทำตัวไม่ดื้อและฉันคิดว่ามันได้ผล เธอคิดแบบนั้นมั้ย?” คุณไม่ได้ยอมรับความอ่อนแอ การเปลี่ยนแปลงคือการแสดงความเข้มแข็ง มันจะมีช่วงเวลาที่คุณจะไม่สามารถแก้ไขความขัดแย้งได้ หากคุณพยายามเพื่อจะมีส่วนร่วมอย่างเต็มที่นั่นก็คือสิ่งที่คุณสามารถทำได้ คุณอาจจะอยากลองแก้ปัญหาอีกครั้ง โชคไม่ดีที่บางครั้งคุณอาจจะต้องยอมรับมันและเดินหน้าต่อไป  คุณสามารถพักจากการกระทำเหล่านั้นเพื่อปล่อยให้ตัวเองและผู้อื่นคิด ใจเย็นลงและสร้างผลลัพธ์น่าจะเป็น บางครั้งผลลัพธ์ที่ดีที่สุดคือการเข้าใจว่าคุณจะไม่มีวันเข้าใจ วิธีนี้จะช่วยให้จิตใจของคุณก้าวข้ามปัญหาได้ ความดื้ออาจจะเป็นผลของการสูญเสียคนหรือสิ่งของในชีวิต คุณอาจจะปกป้องตัวเองจากความสูญเสียที่มากกว่านี้เพราะความสูญเสียในครั้งก่อนนั้นเจ็บปวดเหลือเกิน คุณอาจจะเคยสูญเสียสิ่งของ ผู้คนหรือสถานะทางครอบครัวไป คุณคิดอยู่ในจิตใต้สำนึกว่าหากคุณยืนหยัดกับตัวเองเกี่ยวกับทุกเรื่องแล้วคุณจะไม่เจ็บปวดอีก  ที่มาของความดื้อของแต่ละคนไม่เหมือนกัน เช่น ความรู้สึกของปมด้อย ความลับที่ถูกเก็บไว้ ความต้องการความสนใจจากผู้อื่นหรือความกลัวเสียอำนาจ เป็นต้น  สถานการณ์ที่จุดชนวนความดื้อของแต่ละคน ได้แก่ การเล่นเกมส์ที่มีการแข่งขันสูง เพื่อนที่โรงเรียนอาจจะโดนพักการเรียนและไม่อยากให้ใครรู้จึงปฏิเสธที่จะพูดถึงชั้นเรียน คนๆ หนึ่งโต้เถียงเกี่ยวกับบางอย่างและเข้าข้างฝ่ายหนึ่งเพื่อที่จะต่อต้านทุกคนที่เกี่ยวข้องหรือรูมเมทที่ปฏิเสธที่จะแบ่งปันความรับผิดชอบเรื่องค่าใช้จ่าย โลกที่เต็มไปด้วยความดื้อที่คุณพยายามสร้างนั้นไม่ดี ท้ายที่สุดแล้วคุณจะรู้สึกโดดเดี่ยว หดหู่และอาจจะเผชิญกับปัญหาอื่นๆ ทางจิต  คุณเคยเสียศูนย์เมื่อบิดาหรือมารดาจากไป คนรักถูกฆ่าหรืองานในฝันล่มสลายหรือเปล่า? แทนที่จะคงความเป็นคนดื้อ คุณควรเรียนรู้สิ่งใหม่ๆ และหลักในการรับมือที่มีประโยชน์ เช่น เข้าร่วมกิจกรรมที่มีประโยชน์ที่จะทำให้คุณเปิดใจและเรียนรู้เกี่ยวกับกระบวนการเศร้าเสียใจ หรือทำสมาธิ  คุณเป็นคนที่รุนแรงเพราะบางคนในชีวิตเคยสั่งให้คุณทำแบบนั้นแบบนี้บ่อยๆ และคุณไม่ชอบทำหรือเปล่า? ตอนนี้เมื่อบางคนขอให้คุณทำบางอย่างและคุณจึงพูดว่าจะทำแต่ก็ไม่ทำจึงทำให้อีกฝ่ายโกรธ คุณควรจะรักษาสัญญาเพราะพฤติกรรมที่รุนแรงจะบั่นทอนและทำลายความสัมพันธ์ ความไม่มั่นคงมีผลต่อพฤติกรรมของมนุษย์และสามารถนำไปสู่ความเครียดและความซึมเศร้าคุณกลัวว่าคนอื่นจะคิดว่าคุณไร้การศึกษา ประสบความสำเร็จน้อยหรือมีความเป็นคนน้อยกว่าหากคุณแสดงความอ่อนแอออกไปหรือเปล่า? การเชื่อว่าคุณถูกเมื่อมันชัดเจนว่าคุณผิดนั้นจะยิ่งเสริมความไม่มั่นคงของคุณ ยอมรับว่าคุณผิดเมื่อมันชัดเจนว่าคุณผิด คุณจะเห็นว่าโลกยังไม่แตก ที่จริงแล้วคุณจะรู้สึกโล่งและเริ่มเข้าใจว่าการเป็นคนดื้อนั้นบั่นทอนความคิด อารมณ์และความสัมพันธ์ของคุณ การเป็นคนที่ดื้อเกินไปนั้นสร้างกำแพงระหว่างคุณกับคนอื่น คุณกำลังผลักคนอื่นออกไปหรือเปล่า? กำแพงนี้ทำให้คุณรู้สึกปลอดภัยหรือเปล่า? ผลที่น่าจะได้คืออะไรและผลลัพธ์ของการกระทำนี้มีประโยชน์กับคุณหรือไม่?  ความดื้อของคุณกำลังต่อต้านคุณหรือเปล่า? คุณต้องการความมั่นคงและความสามัคคีแต่การกระทำของคุณทั้งหมดผลักคนอื่นออกไปหรือไม่? คำตอบคือมันไม่มีผลดีกับคุณเลย จริงใจกับตัวเองและเขียนสิ่งที่คุณหวังว่าจะได้จากการเป็นคนดื้อ เช่น คุณคิดว่ามันจะทำให้คุณรู้สึกเหนือคนอื่น มันจะทำให้ชีวิตไม่เปลี่ยนแปลงหรือคุณต้องการพิสูจน์ว่าไม่มีใครสั่งให้คุณทำอะไรได้หรือเปล่า? การคาดหวังสิ่งเหล่านี้นั้นไม่ตรงกับความเป็นจริง การตรวจสอบวิธีการคิดที่ด่างพร้อยนี้สำคัญต่อการเปลี่ยนแปลงที่จะเกิดขึ้น เขียนสิ่งที่คุณสามารถทำเพื่อหยุดเป็นคนดื้อและสร้างชีวิตที่ไม่ยุ่งเหยิงที่คุณอยากจะใช้ มันต้องใช้ความกล้าหาญและกำลังใจในการขอความช่วยเหลือ หากคุณกำลังลำบากกับการควบคุมความดื้อของคุณ คุณควรติดต่อหน่วยงานที่รับรองแล้วเพื่อขอความช่วยเหลือ คุณสามารถดูแหล่งข้อมูลเหล่านี้ได้จากหน่วยงานต่างๆ เช่น ผู้ให้คำปรึกษาหรือแพทย์ การพูดกับบางคนจะช่วยให้คุยแก้ไขปัญหาและพัฒนาวิธีการรับมือกับทุกสิ่งอย่างมีประสิทธิภาพ  หากคุณรู้สึกโดดเดี่ยวเดียวดายมากขึ้น คุณควรโทรหาผู้ให้คำปรึกษาหรือแพทย์เพื่อทำการนัด หากคุณเพิ่งประสบกับความสูญเสียที่ใหญ่หลวง การเป็นคนรั้นในช่วงระยะหนึ่งอาจจะจัดว่าเป็นเรื่องธรรมดา อย่างไรก็ตาม นี่อาจเป็นสัญญาณว่าคุณกำลังเผชิญกับความโศกเศร้าและต้องการความช่วยเหลือจากผู้เชี่ยวชาญ  การบำบัดทางศิลปะสามารถให้ผลลัพธ์ที่ดี
ฟังอีกด้านของเรื่องราว. เตือนตัวเองว่าคุณไม่ได้ถูกต้องเสมอไป. สร้างความไว้ใจให้กับผู้อื่นโดยการเริ่มด้วยก้าวเล็กๆ. เปิดใจให้กว้างโดยการไม่ใช้การตัดสิน. ถ่อมตน. รู้ว่าการเป็นคนดื้อนั้นดีเฉพาะในบางกรณี. สร้างสายสัมพันธ์เพื่อลดความอึดอัด. ลดความเข้าใจผิดเพื่อเพิ่มการแก้ปัญหา. สร้างแรงสนับสนุนสำหรับจุดยืนของคุณ. ส่งเสริมและยินดีกับข้อตกลง. เห็นด้วยที่จะไม่เห็นด้วย. ค้นหาและระบุความสูญเสียในชีวิต. ถามตัวเองว่าทำไมคุณจึงต้องเป็นฝ่ายถูกตลอดเวลา. กำหนดสิ่งที่คุณหวังว่าจะได้ด้วยการเป็นคนดื้อ. ขอความช่วยเหลือหากคุณลำบาก.
https://www.wikihow.com/Stop-Being-Stubborn https://www.wikihow.com/Stop-Being-Stubborn https://www.wikihow.com/Stop-Being-Stubborn
Using a Practical Approach Developing Negotiating Skills Analyzing Your Stubbornness